ASWAIN
బంగ్లా కెప్టెన్‌ నుంచి అశ్విన్‌కు అరుదైన కానుక
న్యూఢిల్లీ: బంగ్లాదేశ్‌తో జరిగిన ఏకైక టెస్టులో టీమిండియా టాప్‌ స్పిన్నర్‌ అశ్విన్‌ ఒక అరుదైన కానుకను అందుకున్నాడు.ఉప్పల్‌ స్టేడియంలో బంగ్లాదేశ్‌తో జరిగిన ఏకైక టెస్టు మ్యాచ్‌లో అశ్విన్‌ అత్యంత వేగంగా 250 వికెట్ల తీసుకుని ప్రపంచ రికార్డుని సొంతం చేసుకున్న సంగతి తెలిసిందే.ఈ టెస్టులో కెప్టెన్‌ ముష్పికర్‌ రహీమ్‌ను ఔట్‌ చేయడం ద్వారా అశ్విన్‌ ఈ ఘనతను సాధించాడు.అశ్విన్‌ వేసిన బంతిని స్వీట్‌ షాట్‌ ఆడబోయిన రహీమ్‌,కీపర్‌ వృద్దిమాన్‌ సాహాకు క్యాచ్‌ ఇచ్చి పెవిలియన్‌కు చేరాడు.దీంతో గతంలో డెన్నిస్‌ లిల్లీ పేరిట ఉన్న రికార్డును అశ్విన్‌ అధిగమించాడు.భారత్‌లో 208 పరుగుల తేడాతో పరాజయం పొందిన అనంతరం మీడియాతో మాట్లాడిన కెప్టెన్‌ ముష్పికర్‌ రహీమ్‌ తాను సంతకం చేసిన బంతిని అశ్విన్‌కు ఇచ్చినట్లు పేర్కొన్నాడు.అవును మ్యాచ్‌ బంతితో అశ్విన్‌ నా వద్దకు వచ్చాడు.నేను అతడి 250వ వికెట్‌ కావడంతో సంతకం చేశాను.డెన్నిస్‌ లిల్లీ రికార్డుని అధిగమించాడని విన్నా అని వివరించాడు.ఇలా మ్యాచ్‌కి సంబంధించిన తీపి గుర్తులను ఇంటికి తీసుకెళ్లడం టీమిండియా సభ్యులకు మాజీ కెప్టెన్‌ ధోనినే అలవాటు చేశాడని,గతంలో టీమిండియా సాధించిన చిరస్మరణీయ విజయాలను సంబంధించి ధోని అనేక చిహ్నాలను తన వెంట తీసుకెళ్లేవాడని ముష్పికర్‌ వివరించాడు.అయితే వన్డేల్లో ఎప్పుడైతే ఎల్‌ఇడి స్టంప్స్‌ వచ్చాయో అప్పటి నుంచి అంపైర్లు ధోనిని స్టంప్స్‌ తీసుకెళ్లకుండా అడ్డుకున్నారు.ఎందుకంటే ఎల్‌ఇడి స్టంప్ట్స్‌ చాలా ఖరీదు కాబట్టి.టెస్టుల్లో అత్యంత వేగంగా 250 వికెట్లు తీసుకున్న బౌలర్‌గా డెన్నిస్‌ లిల్లీ పేరిట రికార్డు ఉంది.48 టెస్టుల్లో లిల్లీ ఈ రికార్డును నెలకొల్పాడు.
డెన్నిస్‌ లిల్లీని అధిగించిన అశ్విన్‌ :
2011లో వెస్టిండీస్‌పై అశ్విన్‌ టెస్టు మ్యాచ్‌ల్లోకి అరంగేట్రం చేశాడు.బంగ్లాదేశ్‌తో అశ్విన్‌ 45వ టెస్టు మ్యాచ్‌ ఆడాడు.అశ్విన్‌ ఇప్పటి వరకు 24 సార్లు అయిదు వికెట్లు తీసుకున్నాడు.ఇదిలా ఉంటే టెస్టుల్లో 250 వికెట్ల మైలురాయి చేరుకున్న 18వ బౌలర్‌గా అశ్విన్‌ నిలిచాడు.భారత్‌ తరపున 250,అంతకంటే ఎక్కువ వికెట్లు తీసిన ఆరవ బౌలర్‌ అశ్విన్‌ నిలిచాడు.అశ్విన్‌ కంటే ముందు బిషన్‌సింగ్‌ బేడి,కపిల్‌దేవ్‌,జహీర్‌,కుంబ్లే,హర్భజన్‌లు భారత్‌ తరుపున 250 వికెట్లు తీసిన వారిలో ఉన్నారు.